अस्पताल कर्मचारियों ने 2 घंटे काम का बहिष्कार किया
शहरके सरकारी अस्पताल प्रभारी डॉ. समंदरलाल मीणा के साथ 15 दिसंबर को अभ्रदता करने, जातिसूचक शब्दों से अपमानित करने सरकारी दस्तावेज फाडने के आरोप में दर्ज मामले के आरोपियों को गिरफ्तार करने की मांग को लेकर गुरुवार को सरकारी चििकत्सालय के स्टाफ ने सुबह 9 से 11 बजे तक कार्य का बहिष्कार किया।
इसके कारण रोगियों को परेशानी उठानी पड़ी। चिकित्सालय की ओर से इसकी सूचना सीएमएचओ को दी है। ज्ञापन में लिखा कि 22 दिसंबर को सीएचसी ग्रामीण क्षेत्र के चिकित्सा कर्मियों ने एसडीएम को ज्ञापन देकर 24 घंटे में आरोपियों को गिरफ्तार करने की मांग कर चेतावनी दी थी कि अन्यथा कार्य का बहिष्कार करेंगे, लेकिन इसका कोई असर नहीं हुआ। इस पर गुरुवार को सीएचसी स्टाफ कार्य का बहिष्कार किया। बहिष्कार से इमरजेंसी सेवा को मुक्त रखा गया।
राजस्थान सेवारत चिकित्सक संघ तहसील अध्यक्ष डॉ. समंदरलाल मीणा ने बताया कि आरोपियों को गिरफ्तार नहीं किया तो ब्लॉक के सभी चिकित्साकर्मी कार्य का बहिष्कार करेंगे। उधर, राजस्थान शिक्षक संघ उपशाखा नैनवां एवं राजस्थान राज्य कर्मचारी महासंघ ने भी डॉ. समंदरलाल मीणा के साथ अभद्रता करने की घटना पर रोष प्रकट करते हुए निंदा की। राज्य कर्मचारी महासंघ की ओर से इस संबंध में 25 दिसंबर को कलेक्टर के नाम एसडीएम को ज्ञापन दिया जाएगा।
नैनवां. विरोध में काम का बहिष्कार कर नारेबाजी करते अस्पताल कर्मचारी।
डॉ. मीणा के साथ अभद्रता करने वालों की गिरफ्तारी की मांग, रोगी होते रहे परेशान
hin_Deva hin_Deva hin_Deva hin_Deva hin_Deva hin_Deva